Nos Soror Margareta humilis Abbatissa Ecclesiæ beatæ Mariæ de Crisinone Autisiodorensis Diœcesis, Notum facimus vniuersis præsentes litteras inspecturis, quòd Simonetus de Aisiaco prædictæ Diœcesis Domicellus,  Iaqueta eius vxor vendiderint,  titulo puræ  perfectæ venditionis tradiderint  concesserint viris Religiosis Abbati  Conuentui Monasterij S. Ioannis Reomaensis Ordinis sancti Benedicti, Lingonensis Diœcesis, partem suam villæ de Menesterello, iuxta villam de Corpore sancto,  quidquid habebant in finagio dictæ villæ de Menesterello,  quidquid iuris, actionis dominij vtilis, vel directi in prædicta villa de Menesterello,  in finagio eiusdem villæ habebant,  quoquo modo habere poterant in hominibus, mansis, terris, pratis, vineis, nemoribus, censibus, costumis, tertiis, corueis, laudibus, ventis manumortua, talliis, seruitute, vsagiis, pasturis, iustitia, dominio,  aliis commoditatibus quibuscunque habenda, tenenda,  possidenda à prædictis Religiosis,  successoribus suis in perpetuum pretio triginta librarum Turonensium eisdem venditoribus à prædictis Religiosis solutarum in bona pecunia numerata, quæ omnia  singula supradicta vendita à prædictis Religiosis tenebant de feudo venditores supradicti;  se deuestierint dicti venditores de prædictis omnibus  singulis venditis,  dictos Religiosos inuestierint. Et infrà. In quorum omnium testimonium  munimen nos prædictam obligationem de prædictis vineis in nostro dominio,  iustitia sitis factam volentes,  concedentes, quantum nostra interest ad requisitionem prædictorum Simoneti  Iaquetæ, sigillum nostrum præsentibus litteris duximus apponendum. Datum anno Domini millesimo ducentesimo nonagesimo-tertio, mense Iunio.